
PLEC DE PRESCRIPCIONS TÈCNIQUES DE SERVEI DE CURSOS DE NATACIÓ DELS ALUMNES DE 1r i 2n DE PRIMÀRIA DE LES ESCOLES DE PREMIÀ DE MAR.



 I.- OBJECTE 

L’objecte d’aquests plecs és establir les condicions que hauran de complir el servei corresponent als cursets de natació pels infants de primer i segon de Primària de les escoles de Premià de Mar.

II.- DESCRIPCIÓ DEL SERVEI

El servei de cursos de natació persegueix l’objectiu de promoure l’adquisició d’habilitats aquàtiques entre els infants del municipi que cursen 1r i 2n de primària, per tal que puguin defensar-se en els entorns d’aigua.

Per garantir l’adquisició de les habilitats aquàtiques necessàries, és necessari poder tenir en compte el ritme d’aprenentatge i desenvolupament físic i motriu de cada infant.

Els infants de primer i segon de primària tenen les habilitats físic-motores per tal de tenir la capacitat de nedar, una necessitat obligatòria pel fet de viure a una població amb mar. 

Premià de Mar és una vila arran de costa amb una activitat marítima activa, sobretot en els mesos de més calor. Assegurar que els infants del municipi tenen les habilitats i capacitats per poder desenvolupar-se en aquest entorn evita que puguin passar incidents posteriors. 

Per aquest motiu el departament d’Ensenyament es compromet a invertir en aquests cursos per tal que els infants puguin defensar-se amb la capacitat i habilitat necessàries per tenir obligatòriament nocions bàsiques de coneixement del medi aquàtic i així intentar evitar al màxim possible futurs accidents d’ofegament per no saber nedar. 

L’objectiu de l’àrea d’Ensenyament de l’Ajuntament és invertir en les classes setmanals d’infants de primer i segon de primària de totes les escoles de Premià de Mar i oferir els coneixements teòrics i pràctics per aprendre a nedar dintre de l’horari escolar. 

 III.- CONDICIONS TÈCNIQUES D’EXECUCIÓ DEL SERVEI

Metodologia de treball 

El servei de cursos de natació per infants de primer i segon de primària del municipi de Premià de Mar, s’ha de realitzar seguint una mateixa programació per les vuit escoles del municipi (públiques i concertades) on s’imparteix l’educació primària, atenent les necessitats d’aprenentatge de cada alumne/a.

Destinataris

Curset de natació destinats a infants escolaritzats a primer i segon de primària a les escoles públiques i concertades de Premià de Mar (entre els 6 i 8 anys) en funció dels diferents nivells. Aproximadament, el nombre d’infants que cursaran els cursos de natació són d’un total de 240 alumnes de primer de primària i 240 alumnes de segon de primària. 
Aquests valors seran fluctuants segons el nombre d’alumnes escolaritzats als centres educatius. 


Objectius del servei

1. Promoure l’activitat física entre els infants del municipi.
1. Facilitar, als infants del municipi, les tècniques i estratègies per desenvolupar-se correctament dins el medi aquàtic.
1. Controlar la pròpia lateralitat.
1. Controlar la respiració mitjançant activitats que ho afavoreixin.
1. Adoptar una postura correcta.
1. Executar correctament les habilitats motrius bàsiques.
1. Dominar el cos i la força en el medi aquàtic.
1. Saber jugar a jocs espontanis i organitzats: jugar col·lectivament.

Continguts a treballar

Els continguts a treballar són els referents a procediments els quals comprenen les habilitats, les estratègies i les tècniques:

Continguts específics

1. Familiarització (control i ajust postural al medi aquàtic)
1. Respiració
1. Habilitats motrius bàsiques
1. Flotació i equilibri
1. Propulsions i desplaçaments
1. Immersions
1. Habilitats motrius específiques
1. Coordinació dels diferents estils
1. Sortides i viratges dels diferents estils
1. Desplaçaments en el medi aquàtic
1. Capacitats condicionals: resistència, velocitat, flexibilitat i força
1. El joc preesportiu i esportiu

Distribució i durada de les sessions

La distribució horària es determinarà entre l’empresa i les escoles dintre de la programació escolar i el calendari del curs escolar 2023-2024, 2024-2025, 2025-2026 de dilluns a divendres, dins l’horari lectiu.

El professorat del centre educatiu és l’encarregat d’entrar als infants al recinte de l’equipament esportiu i estar amb els menors als vestuaris, tot ajudant-los a vestir-se i equipar-se per l’activitat.

La sessió s’inicia quan el/la responsable de l’escola deixa els alumnes dins el recinte de la piscina (un cop ja s’ha ajudat a canviar a l’alumnat).

Posteriorment, es passarà llista per facilitar el coneixement dels alumnes i el control d’assistència.
Al començar i al finalitzar la sessió, passen per la dutxa de la piscina potenciant els hàbits d’higiene.

Un cop finalitzada la sessió marxen amb el/la responsable de l’escola que s’ha quedat dins el recinte de piscina amb el calçat adequat (sabatilles de piscina), i és el professional del centre educatiu el que entra amb els infants al vestidor i els ajuda a canviar, altra vegada.

Centres educatius

Els centres educatius usuaris del servei són:

1. Escola Sant Cristòfol
1. Escola Montserrat
1. Escola El Dofí
1. Escola Mar Nova
1. Escola La Lió
1. Escola Assís
1. Escola El Pilar
1. Escola La Salle Premià de Mar 

Ràtios

La ràtio a 1r i 2n de primària és de 8/12 alumnes per 1 monitor.
En els grups amb un nivell més baix, la ràtio es disminueix a 6/7 alumnes per monitor.

Professionals implicats

Per part dels centres educatius

Mestre d’educació física o mestre referent del centre educatiu establert com a referent del centre del projecte. 
Aquesta persona serà la referent del projecte i qui realitzarà l’acompanyament dels alumnes a l’activitat.

Per part de l’empresa adjudicatària

1. 1 Coordinador/a del projecte.
1. Els monitors de natació necessaris per a la correcta execució de l’activitat. Els monitors/es seran especialitzats i comptaran amb titulació de Tècnic/a Superior en Animació d’Activitats Físiques i Esportives o entrenador nacional/professional de natació o graduat en CAFE (Ciències de l’Activitat física i Esport) i el certificat negatiu de delictes de naturalesa sexual. I en tot cas el que s’estableix a la llei 7/2015, de 14 de maig, de modificació de la Llei 3/2008, de l’exercici de les professions de l’esport, que regula els aspectes bàsics de l’exercici d’aquestes professions a Catalunya i estableix d’una manera expressa quines són, i determina les titulacions necessàries per a exercir-les i atribueix a cada professió el seu propi àmbit funcional general.

Planificació del servei

La planificació s’elaborarà durant el primer trimestre del curs escolar de manera coordinada entre els centres educatius, l’empresa adjudicatària i es facilitarà la planificació d’horaris i sessions a l’Ajuntament de Premià de Mar. 

A l’hora de planificar les sessions es farà tenint en compte el nombre de centres i alumnes  participants i també el calendari d’execució del projecte. 
S’estableix el 4 de setembre com a data d’inici i el 23 de juny com a data de finalització dels cursos de natació. Les sessions es portaran a terme dins de l’horari lectiu.




Coordinació, control i seguiment del servei

La coordinació, control i seguiment del servei es portarà a terme de manera conjunta entre:

1. Coordinador de l’empresa adjudicatària
1. Tècnic municipal del departament d’Ensenyament
1. Directores dels centres educatius

Les coordinacions seran trimestrals, per tal de poder valorar el servei i valorar possibles canvis de millora, en cas que sigui necessari. 

El coordinador de l’empresa adjudicatària està obligat a comunicar, si s’escau, diàriament, a l’Ajuntament de Premià de Mar, totes les incidències sobrevingudes.


 IV.- OBLIGACIONS DEL CONTRACTISTA

1- La prestació del servei es portarà a terme a les instal·lacions del CEM Premià de Mar situat al carrer Francesc Mas Abril, 16 de Premià de Mar, d’acord amb el calendari establert pel segon i tercer trimestre del curs escolar.

2- Posar a disposició del servei, per a la seva execució, els monitors/es especialitzats que disposin de la titulació de Tècnic Superior en Animació d’Activitats Físiques i Esportives, entrenador nacional/professional de natació. 

3- Nomenar una persona per coordinar el servei, així com, per fer-ne el control i seguiment adequat. Aquesta persona disposarà de la titulació que s’estableix a l’apartat 3er d’aquest plec.

4- Assegurar-se que tot el personal destinat a l’execució d’aquesta activitat, disposa dels Certificats negatiu de delictes de naturalesa sexual i penal (Llei 26/2015, de 28 de juliol).

5- Exercir la vigilància i control dels alumnes de les escoles que desenvolupen els cursos de natació mentre estiguin a les instal·lacions del CEM Premià de Mar (dins i fora de l’aigua).

6- Vetllar en tot moment per el bon funcionament de l’activitat.

7- Presentar el projecte i la planificació del curs a l’Ajuntament i als centres educatius.

8- Presentar una memòria final a l’Ajuntament de Premià de Mar on hi constin els següents punts:

1. Descripció de les activitats desenvolupades
1. Nombre de grups
1. Consecució d’objectius
1. Consecució de resultats
1. Nivell de competència en natació de l’alumnat que ha assistit als cursos
1. Incidències i propostes de millora

9- Emetre una valoració per a cada alumne que hagi realitzat el curs de natació adreçada a les famílies.

10- Acordar amb l’Ajuntament un sistema de valoració contemplant aspectes de millora d’utilitat pels centres.

11- Realitzar una formació sobre mesures de seguretat dirigit a tot l’alumnat i professorat acompanyant, així com tot un seguit de normes i comportament que són exigibles a la piscina climatitzada.

12- Compromís d’acollir alumnat universitari de pràctiques, sempre que hi hagi alumnat interessat.

13- Compliment de salubritat de la qualitat del aigua i mesures higièniques òptimes de les instal·lacions esportives. És obligatori que les instal·lacions compleixin amb la normativa higiènic-sanitària pertinent, i l’aigua es trobi en les condicions òptimes i correctes de salubritat.

14. Disposar de les instal·lacions esportives que són d’utilitat per l’execució del servei en òptim estat de manteniment.

15. Durant l’execució del servei, el Centre Esportiu Municipal de Premià de Mar està obligat a tenir la presència, mínima, d’un professional format en matèria de salvament i socorrisme. 


V.- OBLIGACIONS DE L’AJUNTAMENT DE PREMIÀ DE MAR

1- L’Ajuntament de Premià de Mar nomenarà un tècnic per mantenir les relacions de coordinació amb l’adjudicatari, i efectuar el seguiment del servei, que serà la Tècnica d’Educació de l’Ajuntament de Premià de Mar.

2- L’Ajuntament efectuarà el pagament en els terminis establerts en la normativa de contractació pública, prèvia presentació de la corresponent factura per part de l’adjudicatari en el Registre electrònic de factures.

VI.- PREUS UNITARIS

El preu per alumne és de 7,50€/infant/mes.

VII.- TERMINI D’EXECUCIÓ

El termini d’execució del contracte és de 3 cursos escolars (de setembre a juny) i 1 pròrroga, referent a 1 curs escolar més (de setembre a juny):

1. Curs 2023-2024
1. Curs 2024-2025
1. Curs 2025-2026

Possibilitat d’una pròrroga (de setembre a juny):

1. Curs 2026-2027

VIII.- NORMATIVA APLICABLE

1. Llei 12/2009, del 10 de juliol, d’educació.
1. DECRET LEGISLATIU 1/2000, de 31 de juliol, pel qual s'aprova el Text únic de la Llei de l'esport.

